# Almindelig Hjertegræs

### Fra Wikipedia, den frie encyklopædi

Du har nye beskeder (forskel fra næstsidste redigering).

| Almindelig Hjertegræs | ?

Almindelig Hjertegræs (Briza media) under begyndende blomstring.
Videnskabelig klassifikation

Rige: | Plantae (Planter)
Divison: | Magnoliophyta (Dækfrøede planter)
Klasse: | Liliopsida (Énkimbladede)
Orden: | Poales (Græs-ordenen)
Familie: | Poaceae (Græs-familien)
Slægt: | Briza (Hjertegræs-slægten)
Art: | Briza media

Almindelig Hjertegræs (Briza media) er en staude med en tæt, tueformet vækst. Bladene er flade eller smalt sammenrullede, blågrønne og ru. De blomstrende strå er oprette eller – ved tuens kant – nedliggende. Blomsterne er samlet i små, tætte og flade aks, som er næsten hjerteformede. Disse småaks sidder hængende i en løs top. Den enkelte frugter er små, ægformede nødder, der er tæt omsluttet af avnerne. Frøene spirer villigt.

Ikke-synlige træk

Rodnettet danner en tæt klump af fine trævlerødder. Skudsystemerne kan efterhånden vokse noget op over jorden.

Størrelse

0,15 x 0,15 m (15 x 15 cm/år). Blomstrende strå er dog op til 50 cm lange.

Hjemsted

Enge og overdrev under vedvarende græsning på kalkholdig, ret tør bund i Danmark. Her ses den sammen med bl.a. Knoldet Mjødurt, Hulkravet Kodriver, Oregano, Kornet Stenbræk, Smalbladet Timian og Dunet Vejbred.

Krav til voksestedet

- Jorden skal være veldrænet og rig på humus, kalk og mineraler (dog ikke for meget N!)
- Vanding bør kun ske i vækstperioden om foråret
- Gødskning kan ske i form af topdressing med lige dele filtergrus og harpet kompost
- Planten skal have mest mulig lys
- Hold voksestedet fri for ukrudt
- Undgå trafik inden for plantens rodzone

Formering

Planten forhandles under artsnavnet enten som frøplanter af ukendt frøkilde eller som én eller flere, navnløse kloner.

Anvendelse

Stenbed, taghave, gårdhave, blomstereng eller i krukker og kummer.

Pleje

Plant Hjertegræs i april (eller så frøene på voksestedet i maj på et vel planeret såbed). Sørg for, at overjorden er humusrig og tilfør eventuelt lige dele filtergrus og harpet kompost. Skab godt dræn i råjorden, og bland om nødvendigt lige dele filtergrus, perlegrus og kalk i den. Hvis tuerne bliver invaderet af ukrudtsgræsser, må den graves op, deles og renses i april. Gødskning og vanding forværrer ukrudtsproblemerne. Den visne top må først fjernes i april.

Hentet fra "http://da.wikipedia.org../../../a/l/m/Almindelig_Hjertegr%C3%A6s_745c.html"

Kategorier: Taksonomisk beskrevet | Stauder

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- Nederlands
- Polski
- Svenska